Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
2 Abena Korinti 6:1-18
Apo tubombela pamo nankwe,+ tulemupapaata ukuti mwilacita ifipusene no bufwayo bwa cikuuku ico Lesa alanga kuli imwe.+ Pantu atile: “Mu nshita ya kupokelelwamo nalikumfwile, na mu bushiku bwe pusukilo nalikwafwile.”+ Moneni! Ino ine e nshita ya kupokelelwamo.+ Moneni! Buno e bushiku bwe pusukilo.+ Tatucita nangu cimo icingapunwisha bambi,+ pa kuti abantu beba na pa kusangila ifilubo mu mulimo wesu;+ lelo muli fyonse tulanga+ ukuti tuli babomfi ba kwa Lesa, ilyo tuleshipikisha ifingi, mu macushi, mu kukabila, mu mafya,+ mu mpumo, mu fifungo,+ mu fimfulunganya, mu kucucutika, mu kufufiwa utulo, na mu kubulwa ifya kulya.+ Kabili tulanga ukuti tuli babomfi ba kwa Lesa pa kuba abasanguluka, e lyo na mu kwishiba Lesa, mu kushishimisha,+ na mu kuba ne cikuuku.+ Kabili ukukwata umupashi wa mushilo no kuba no kutemwa ukushili kwa bumbimunda,+ no kusosa icishinka na fyo filalanga ukuti tuli babomfi ba kwa Lesa. Kabili ku maka+ ya kwa Lesa na ku kubomfya ifyanso+ fya bulungami ifya kulwishishako no kuipokolwelako,* na ko tulalangilako ukuti tuli babomfi ba kwa Lesa. Ilyo batucindika ne lyo batusaalula, ilyo batwamba ne lyo balanda ifisuma pali ifwe; ilyo batumona kwati tuli ncenjeshi+ nangu ca kuti tuli ba cishinka, ilyo batumona kwati tatwaishibikwa nangu ca kuti twalishibikwa bwino,+ ilyo batumona nga bafwa nomba moneni tucili abomi,+ ilyo batumona kwati tulingile ukukandwa+ nangu ca kuti tatufwile ukwipaiwa, ifwe tulalanga ukuti tuli babomfi ba kwa Lesa.+ Nangu ca kuti batumona kwati tuli no bulanda, ifwe tulasekelela lyonse, nangu ca kuti batumona kwati tuli bapiina ni fwe tulenga abengi ukuba abakankaala, nangu ca kuti batumona kwati tatwakwata kantu, twalikwata fyonse. Ukucita ifi fyonse e kulanga ukuti tuli babomfi bwa kwa Lesa.+ Natumweba fye fyonse, mwe bena Korinti, ifwe twalikusha ukutemwa kwesu. Mwalikwata incende iikalamba mu mitima yesu+ lelo inkumbu shalicepa mu mitima yenu.+ Nomba pa kuti na imwe mube nge fyo twaba, ndesosa nga ku bana+ ndeti, kusheni ukutemwa kwenu. Mwiba kwi koli limo line na bashatetekela+ pantu tamwaba cimo cine. Bushe ubulungami na bumpulamafunde kuti fyaumfwana shani?+ Napamo ulubuuto ne mfifi kuti fyaikala shani pamo?+ Kabili, Kristu kuti aumfwana shani na Beliali?*+ Napamo uwatetekela kuti aumfwana shani+ no ushatetekela? Kabili bushe itempele lya kwa Lesa kuti lyaumfwana no tulubi?+ Pantu ifwe tuli itempele+ lya kwa Lesa wa mweo; filya Lesa umwine asosele, ati: “Nkekala muli bena+ no kwendaendamo, kabili nkaba Lesa wabo, na bo bakaba abantu bandi.”+ “‘E ico fumenimo muli bena, no kuipaatulako,’ e fyasosa Yehova, ‘kabili mwi-ikatako ku cishasanguluka’”;+ “‘na ine nkamupokelela.’”+ “‘Kabili nkaba Shinwe,+ na imwe mukaba abana bandi abaume na bana bandi abanakashi,’+ e fyasosa Yehova Wa Maka Yonse.”+
Futunoti
^ Icanso ca kulwishishako caleba ku kuboko kwa ku kulyo e lyo ica kuipokolwelako caleba ku kuboko kwa ku kuso.
^ Ishina lya kutila “Beliali” lyalola mu kuti “Icinangwa,” nelyo “umubifi,” uyu e Satana.
bem_Latn kam_Latn bem_Latn bem_Latn bem_Latn kam_Latn bem_Latn bem_Latn bem_Latn bem_Latn bem_Latn